open-index/open-wikipedia-markdown huggingface dataset:
Pomorska historija Kine

**Pomorska historija Kine** je stara nekoliko hiljada godina, s obzirom da zapisi o kasnom periodu Proljeća i Jeseni (722. pne. – 481. pne.) govore o tome da su drevne kineske države posjedovale mornaricu, odnosno razne vrste brodova specijalizirane za ratna djelovanja. Kina je, pak, vodećom pomorskom silom tadašnjeg svijeta postala oko godine 1000, kada su kineski brodograditelji počeli graditi ogromne džunke sposobne za plovidbu oceanima. U suvremeno doba, kinesku pomorsku nastavljaju kopnena Kina i Tajvan kroz Mornaricu Narodnooslobodilačke Armijke i Ratnu mornaricu Republike Kine.

## Pomorski pothvati po eri
### [[Period Zaraćenih država]]
* Ratovi između države Yue i Chu

### [[Dinastija Qin]]
* Xu Fu
* Daa Qhwel (屠睢) pokorio narode Yue

### [[Dinastija Han]]
* 111. pne., delegati cara Wua istražuju Jugoistočnu Aziju i Indiju iz baza u Tonkinškom zaljevu kako bi došli u kontakt sa srednjoazijskim državama i uspostavili *pomorski [[Put svile]]*.
* Pobuna Gongsun Shua

### [[Tri kraljevstva]]
* Bitka kod Crvene stijene

### [[Dinastija Sui]]
* Goguryeo-Sui ratovi

### [[dinastija Tang]]
* Bitka kod Baekganga

### [[Dinastija Song]]
* Bitka kod Caishija
* Bitka kod Tangdaoa
* Bitka kod Xiangyanga
* Bitka kod Yamena

### [[Dinastija Yuan]]
* Prva bitka u zalivu Hakata
* Bitka kod Kōana
* Javanska ekspedicija

### [[Dinastija Ming]]
* Bitka na jezeru Poyang
* U Četvrtoj kineskoj dominaciji, mornarica Minga uništila je vijetnamsku mornaricu od 300 ratnih brodova
* Zheng He
* Wokou
* Imjinski rat
** Bitka kod Noryanga
* Prva bitka kod Tamaoa
* Druga bitka kod Tamaoa
* Bitka u zalivu Penghu
* Bitka u zalivu LiaoLuo
* Opsada Fort Zeelandije

### [[Dinastija Qing]]
* Zheng Chengong
* Bitka kod Penghua
* Beiyanška flota
* Nanyanška flota
* Fujianska flota
* Guangdonška flota
* Opijumski ratovi
* Kinesko-francuski rat
** Bitka kod Foochowa
** Bitka kod Shipua
* Prvi kinesko-japanski rat
** Bitka na rijeci Yalu (1894)
** Bitka kod Weihaiweija

### [[Republika Kina]]
* Mornarica Republike Kine
* Drugi kinesko-japanski rat
* Bitka kod Wuhana
* Desantna operacija na otok Hainan

### [[Narodna Republika Kina]]
* Mornarica Narodnooslobodilačke armije
* Prva kriza Tajvanskog prolaza
* Druga kriza Tajvanskog prolaza
* Treća kriza Tajvanskog prolaza
* Bitka kod Paracelskih otoka
* Čarka kod Spratly otoka (1988)

## Galerija

Datoteka:Chinese Fire Ships.jpg|Brander iz *[[Wujing Zongyao]]*, 1044 AD.


## Povezano
* Vojna historija Kine
* Historija dinastije Song
* Tehnologija dinastije Song
* Kineska otkrića
* Kineska carska mornarica

## Napomene

## Literatura

* Ebrey, Walthall, Palais (2006). *East Asia: A Social, Cultural, and Political History*. Boston: Houghton Mifflin Company. .
* Graff, David Andrew and Robin Higham (2002). *A Military History of China*. Boulder: Westview Press.
* Needham, Joseph (1986). *Science and Civilization in China: Volume 4, Physics and Physical Technology, Part 3, Civil Engineering and Nautics*. Taipei: Caves Books Ltd.


## Vanjske veze
* 中国海军史研究会 
* http://www.cronab.demon.co.uk/china.htm 
* http://www.battleships-cruisers.co.uk/chinese_navy.htm
* Chinese online warship museum
34.

Godina **34.** (**[[rimske brojke|XXXIV]]**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Perzika i Vitelija** ili, rjeđe, **godina 787. ''[[Ab urbe condita]]***. Oznaka "34." za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavna metoda za imenovanje godina.

__NOTOC__
== Događaji ==
* [[Paullus Fabius Persicus|Paulo Fabije Perzik]] i [[Lucius Vitellius Stariji|Lucije Vitelije]] služe kao [[rimski konzul]]i.
* [[Rimsko Carstvo|Rimljani]] grade troetažni [[akvadukt]] koji počinje u [[Nîmes]]u i ima dužinu od 269 milja.
* [[Naevius Sutorius Macro|Nevije Sutorije Makron]] stiče carsku naklonost [[prostitucija|prostituirajući]] svoju suprugu Eunidu budućem caru [[Kaligula|Kaliguli]].
* [[Apostol Pavle|Sv. Pavle]] i [[Sv. Barnaba]] počinju propovijedati evanđelja *neznabošcima''.
* Rimska intervencija u Armeniji (34–37).
* Prastanovnici Daciju dižu ustanak protiv sarmatskog plemena Jazigi koje ih je bilo porobilo.

## Rođenja
* Aulo Persije Flak, rimski pjesnik

## Smrti
* Stjepan, prvi kršćanski mučenik (kamenovan na smrt od strane jevrejskih vođa zbog toga što je propovijedao da je Isus Mesija)
Paul Fabije Persik

**Paul Fabije Persik** (*Paullus Fabius Persicus*, 2/1. pne. - cca. 48. n.e.?) bio je rimski aristokrat i velikodostojnik, rodom iz Julijevsko-Klaudijevske dinastije.

Rođen je kao sin konzula Paula Fabija Maksima i Marcije, pranećake Julija Cezara. Zahvaljujući tome je bio u rodu sa carem Augustom. Pod carem Tiberijem je godine 34. služio kao konzul. Godine 44. je za vrijeme cara Klaudija služio kao prokonzul Azije. Za vrijeme Klaudijeve vladavine je i umro. Prema Seneci je bio "izopačena" ličnost, koja je svoj politički napredak više dugovao precima nego vlastitom karakteru.

## Reference
* Braund, D.; *Augustus to Nero: A Source Book on Roman History 31 BC-AD 68* (Taylor & Francis, 1985) , 
* L'Année Epigraphique (AE)
* Stevenson, G., *Power and Place: Temple and Identity in the Book of Revelation* (Walter de Gruyter, 2001)
* Syme, Ronald; *Augustan Aristocracy* (Oxford University Press, 1989). , 
* Seneca the Younger, *De Beneficiis*
Sarmati

**Sarmati** ( ili Sauromatae; grč. Σαρμάται, Σαυρομάται) su antički narod iranskog porijekla. Imali su važno kulturno-političko središte u 5. stoljeću pne. u južnoj Ukrajini, Rusiji i manjim prostorima istočnog Balkana. U antičkim izvorima pominje se veliki broj sarmatskih plemena (Jazigi, Roksolani, Alani, Masageti, Vali itd.). Nestali su sa tih prostora provalom Huna, Gota i nekih turkijskih plemena u istočnu Europu početkom 4. stoljeća.

Sarmate su u kulturološkom smislu dovodi u vezu sa Skitima koji su svoje središte također imali na istim prostorima.

## Vanjske veze

* Kulturološka povijest Sarmata (J. Harmatta, Mađarska)
* Drevne kulture na prostorima Rusije (Sergei V. Rjabchikov)
Rubelije Plaut

**Gaj Rubelije Plaut** (*Gaius Rubellius Plautus*, 33 - 62) bio je rimski aristokrat i član Julijevsko-Klaudijevske dinastije, poznat po tome što ga je Neron dao pogubiti kao jednog od potencijalnih suparnika za carsko prijestolje.

Plautov otac je bio Gaj Rubelije Bland, a majka Julija, kćer Druza Mlađeg, sina cara Tiberija. Otac mu je umro godine 38. a majka je između 43. i 45. pogubljena na nagovor Valerije Mesaline, supruge cara Klaudija, koja je nastojala osigurati prijestolje za svog sina Britanika.

Plaut se oženio za Antistiju Politu, kćer konzula Lucija Antistija Veta. Nakon što je Neron godine 55. došao na vlast, Junija Silana, sestra Kaliguline prve supruge Junije Klaudile, je optužila Neronovu majku Agripinu Mlađu da kuje zavjeru protiv sina kako bi na vlast dovela Plauta. Neron ispočetka nije reagirao, ali je dolazak komete 60. doveo do glasina kako će Nerona zamijeniti novi car, i to upravo Plaut. Neron je na to reagirao prognavši Plauta i njegovu porodicu u Aziju.

Oko 62. su do Nerona došle glasine kako Plaut zajedno s generalom Korbulonom planira ustanak, pa je naredio njegovo pogubljenje. Četiri godine kasnije je naredio pogubljenje i ostatka njegove porodice.
Zabijanje

**Zabijanje** u ratovanju, odnosno vojnoj terminologiji označavu taktiku, odnosno čin kojim se nekim vozilom ili za to svrhu predviđenim ili improviziranim predmetom udara u neprijateljski objekt kako bi ga se vlastitom kinetičkom energijom oštetilo, onesposobilo ili uništilo. Ta se tehnika primjenjuje ili se primjenjivala na kopnu, na moru i u zraku.

## Na kopnu

Drevno ratovanje bilježi brojne primjere kada su se tvrđave ili utvrđena naselja pod opsadom nastojala osvojiti tako da se posebnim uređajem - poznatim kao vojni ovan - udaralo u zidove ili kapije, u svrhu njihovog razvaljivanja ili rušenja. Tu tehniku danas koriste specijalne policijske jedinice za razvaljivanje vrata u svrhu hvatanja kriminalaca ili hitnim slučajevima. Također je koriste i kriminalci u svrhu pljačke - i to najčešće zabijanjem automobila u izlog ili vrata prodavaonice koju namjeravaju opljačkati.

## Na moru

## U zraku

## Reference
;Napomene

;Literatura
* Hardesty, Von. ''Red Phoenix: The Rise of Soviet Air Power 1941–1945''. Smithsonian, 1991. 
* 
* Sakaida, Henry. *Japanese Army Air Force Aces 1937–45*. Botley, Oxford, UK: Osprey Publishing, 1997. 
* Sherrod, Robert. *History of Marine Corps Aviation in World War II*. Washington, D.C.: Combat Forces Press, 1952.
* Takaki, Koji and Sakaida, Henry. *B-29 Hunters of the JAAF*. Botley, Oxford, UK: Osprey Publishing, 2001. 
* Tillman, Barrett. *Corsair*. United States Naval Institute, 1979.
Mučenik

**Mučenik** (u starogrčkim μάρτυς "martys", ili μαρτύριον "svjedok", "dokaz") je čovjek koji u teološkim kontekstu iz predanosti svom vjerskim opredjeljenju žrtvuje svoj život, i prihvaća patnju mučenja i nasilnu smrt.

Mučeništvo se kroz povijest smatralo djelom koje briše grijehe, te kod nekrštenih kršćana nadomješta krštenje vodom „baptisimus sanguinis“, krštenje krvlju. U katakombama su poštovali mučenike moleći se na njihovim grobovima i spominjući ih u bogoslužju, osobito na godišnjice njihovih smrti, ukopa ili prijenosa njihovih kostiju. Od 4. stoljeća nadalje, nad grobovima mučenika gradile su se crkve a njihovim relikvijama pripisivale su se čudotvorne moći zaštite od bolesti i nesreće. O životu i smrti mučenika pisali su se već u prvim stoljećima kršćanstva pobožni prikazi „acta martyrum.“

Pojam se često koristi i za opisivanje pojedinca koji žrtvuje svoj život za druge.

Mučenici u širem smislu označavaju i osobe koje svjesno podnose patnju, te primjerice iz političkih uvjerenja trpe progonstvo i smrt.

Sveti Stjepan Prvomučenik je bio prvi kršćanski mučenik ili Prvomučenik.

Pojam mučeništva postoji također u judaizmu, islamu (šahid), hinduizmu, bahá'íu i sikhizmu.
## Povezano
* Kršćanski mučenici
* Šehid
* Mahanje krvavom košuljom

## Izvori
* *Opća enciklopedija* Zagreb 1979.
* s. M. Ozana Krajačić: Mučenici - lijek ljudskoj nepostojanosti, Drinske mučenice, 5/2010., str. 4-5

## Vanjske veze
* Crkva hrvatskih mučenika Udbina
Kamenovanje

**Kamenovanje** ili **lapidacija** je kažnjavanje kamenjem, naročito teška i sramna smrtna kazna koju su poznavali skoro svi narodi u starom vijeku (Egipćani, Perzijanci, Jevreji, Grci, Rimljani i Gali). Kamenovanjem se kažnjavalo npr. ubojstvo roditelja, izdaja domovine, prestup sakralnih propisa, preljub, itd. Krivca su obično izvodili izvan grada simbolizujući tako njegovo isključenje iz zajednice. Kamenje su bacali svi prisutni, a gomila kamenja pod kojom je krivčev leš smatrala se mjestom prokletstva. Javno kamenovanje se i danas izvršava zakonima nekih zemalja kao što su Saudijska Arabija i Sudan.

## Kamenovanje u propagandi
Krajem 20. i početkom 21. vijeka, kamenovanje je intenzivno korišteno u anti-iranskoj propagandi na Zapadu, što je paradoksalno jer takva metoda nema uporišta ni u šijitizmu ili u krovnom legalnom sistemu, niti je iti jedna takva kazna provedena od revolucije 1979. do danas. Iz vjerske perspektive, kamenovanje se ne pojavljuje u Kuranu već isključivo u sunitskim hadisima koje Iranci kao šijitski imamiti odbacuju i smatraju da takvi kanonski zakoni hududa nisu provedivi u praksi bez prisutnosti skrivenog 12. imama. Iako iranski ustav (uz džaferijski imamitski vjerski pravac kao službeni) dodatno priznaje sunitski hanefijski, hanbelijski, šafijski i melikijski mezheb (pravne škole) odnosno dijeli jurisdikciju nad pojedinim otočnim područjima Perzijskog zaljeva sa Šardžanskim emiratom (UAE), sukladno legalnoj centralizaciji (usvojenoj revolucijom 1979) svaku smrtnu kaznu mora odobriti Vrhovni sud koji u potpunosti regulira izvršno kazneno pravo. Ova reforma predstavljala je drastičan zaokret u odnosu na pahlavijsko doba kada su lokalni suci mogli djelovati samostalno i donositi konačne presude. Odluku da Vrhovni sud lokalnim sunitskim sudovima poništi svaku procesnu presudu kamenovanjem donio je 1981. osobno R. Homeini na prijedlog ajatolaha A.-K. Musavija Ardabilija, tadašnjeg predsjednika Vrhovnog suda koji je aktualizirao raspravu neposredno nakon jednog evropskog seminara gdje je kazna uzeta kao argument za kritiku islama kao nasilne religije. U februaru 2013. glasnogovornik iranskog pravosudnog odbora M.-A. Asfanani naveo je da niti jedno kamenovanje nije izvršeno u Iranu od revolucije 1979. godine, a iranski parlament istovremeno je izdao službeno priopćenje u kojem također stoji da kamenovanje nije iranska praksa i koje kritizira Zapadni svijet zbog masovne propagande oko tog pitanja. Najpoznatiji propagandni uradci u kojima se pripisuje kamenovanje Iranu su francuska knjiga *[[La Femme Lapidée|La Femme Lapidée]]* koju potpisuje monarhist F. Sahebdžam, te njena američka ekranizacija *[[The Stoning of Soraya M.]]*

## Reference
Persije

**Aulo Perzije Flak ** (*Aulus Persius Flaccus*, Volterra, 4. decembar 34 - 24. novembar 62.) bio je rimski pjesnik etrurskog porijekla. U svojim pjesmama je iznosio stoičke ideje i satirički komentirao probleme svog vremena. Umro je relativno mlad od bolesti, a pjesme mu je nakon smrti objavio prijatelj Lucije Anej Kornut. Perzijeve pjesme su stekle veliku popularnost u srednjem vijeku.

## Vanjske veze
* Works of Persius at the Internet Archive
Inovjerci

**Gentiles** (*nejevreji* ili *inovjerci*) je izraz koji u najširem smislu pripadnici određene vjerske zajednice koriste za sve osobe koje nisu njeni članovi, odnosno koji ne žive u skladu s njenim naukom.

U užem smislu se pod time podrazumijeva izraz *narodi* - hebrejski, *גוי* (*[[goy]]*) i *נכרי* (*nokhri*); grčki *ἔθνη* (*[[etnos|éthnē]]*) i latinski *gentiles* - koji se u Novom zavjetu koristio za sve ne-Izraelite. S vremenom se izraz *gentiles* počeo gotovo uvijek koristiti za osobe koje su ne-Jevreji. Jedini izuzetak predstavljaju Sveci posljednjih dana koji su izrazom *gentiles* označavali sve osobe koje ne pripadaju njihovoj zajednici, uključujući i Jevreje.

## Povezano
* Shabbos goy
* Am haaretz
* Noahidizam
* Ko je Jevrej?

## Vanjske veze
* Jewish Encyclopedia: Gentile
* Torah for non-Jews
35.

Godina **35.** (**[[rimske brojke|XXXV]]**) je bila redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Gala i Nonijana** ili, rjeđe, **godina 788. ''[[Ab urbe condita]]**''. Oznaka "35." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji

* Plinije Stariji dolazi u Rim.
* Tiridat III postaje kralj Partije.

## Rođenja
* Ban Zhao, kineska historičarka
* Kvintilijan, rimski retoričar

## Smrti
* Epatik, princ Katuvelauna
* Artaksija III, kralj Armenije
Epatik

**Epatik** (, ? - cca. 35) bio je brat Kunobelina, kralja britskog plemena Katuvelauna. Vjeruje se da je bio Kunobelinov suvladar, odnosno da je u bratovo ime vladao područjem koje su Katuvelauni osvojili od plemena Atrebata. Najznačajniji izvor podataka o njemu jesu numizmatički artefakti, odnosno kovanice koje je izdavao, a koje odaju nesumnjiv rimski uticaj.

## Vanjske veze
* Catuvellauni  at Roman-Britain.org
* Catuvellauni  at Romans in Britain
Tiridat III od Partije

**Tiridat III od Partije** (1. vijek n.e.) bio je partski kralj iz dinastije Arsakida koji je vladao od 35. do 36. Bio je unuk kralja Fraata IV, koji ga je, temeljem mirovnog sporazuma godine 2. pne. poslao kao taoca u Rim. Tiridat je tamo odrastao i postao potpuno romaniziran. Kada je godine 35. partski kralj Artaban II provalio u Armeniju, rimski car je na Istok poslao vojskovođu Lucija Vitelija, koji je Artabana ne samo porazio nego i svrgnuo. Na njegovo mjesto je doveden Tiridat koji je trebao Partijom vladati kao klijentski kralj. Međutim, Tiridatova pro-rimska politika nije bila po volji partskih velmoža koji su se ubrzo opet okrenuli Artabanu, koji je tada krio u Hirkaniji. Odatle je Artaban provalio u Partiju uz pomoć skitskih najamnika i natjerao Tiridata da se prvo povuče u Seleukiju na Tigrisu, a potom posve napusti partsku državu i utočište potraži u rimskoj Siriji. 

## Napomene

## Reference
}
* Bunson, Matthew (1994). *Encyclopedia of the Roman Empire*. New York: Facts on File Inc.
* Dio Cassius, lviii, 26.
* Tacitus, *[[Anali (Tacit)|Anali]]*, vi. 32.
Ban Zhao

**Bān Zhāo** (45-116, (, kurtoazno ime **Huiban** (惠班), bila je prva kineska historičarka. Otac joj je bio znameniti historičar Ban Biao, a braća general Ban Chao i historičar Ban Gu, autor znamenite *[[Knjiga Hana|Knjige Hana]]*. Suprug joj je bio Cao Shishu, a na dvoru je bila poznata pod titulom **Uvažena gospa Cao** (曹大家).

Ban Zhao je poznata po tome što je dovršila bratovu knjigu nakon što je on godine 92. zatvoren i pogubljen zbog veza sa caricom majkom Zhou. Sama je napisala *[[Lekcije za žene]]*, djelo koje današnje feministkinje žestoko kritiziraju jer je u njoj poticala pokornost prema muževima i razumijevanje prema njihovoj nevjeri i uzimanju priležnica. Osim toga se bavila i pisanjem poezije.

## Porodica
* Ban Biao (班彪; 3-54; otac)
** Ban Gu (班固; 32-92; stariji brat)
** Ban Chao (班超; 32-102; mlađi brat)
*** **Ban Xiong** (班雄; ?-iza 107; najstariji sin Ban Chao)
*** **Ban Shi** (班始; ?-130; drugi sin Ban Chao)
*** Ban Yong (班勇; ?-iza 127; najmlađi sin Ban Chao)

## Footnotes

## Izvori
* Perkins, Dorothy (2000). *Encyclopedia of China: The Essential Reference to China, Its History and Culture*. First edition (1999) Dorothy Perkins and Roundtable Press. First paperback edition (2000) Roundtable Press, New York, N.Y.  (hc);  (pbk).

## Povezano
* Knjiga Hana

## Vanjske veze
* Information on Ban Zhao and her family
Porfirio Diaz

**José de la Cruz Porfirio Díaz Mory** (15.9. 1830.- 2.2. 1915.) bio je meksički političar, ratni junak i diktator.

Rodio se u državi Oaxaca. Bio je mestik, miješane španjolske i domorodačke krvi. Otac mu je umro kada je imao tri godine, a majka mu je vodila gostionicu dok taj posao nije propao.

Pošao je u vojsku i prije 40. godine postao general zbog taktičkih zamisli i genijalnog ratovanja. Bio je odan predsjedniku Meksika, Benitu Juarezu. Pripadao je Liberalnoj stranci. Iako su mu nudili razne položaje i počasti da prijeđe na stranu cara Maksimilijana, uvijek je odbijao. Nakon Juarezove smrti, pokušao je postati predsjednik, ali je izgubio izbore.

Na vlast prvi put dolazi 1876., te je obnaša do 1880. kada prepušta mjesto mlađima, no razdoblje od 1880. do 1884. obilježila je korupcija i politička nesposobnost. Ponovno dolazi na vlast 1884. godine i počinje vladati poput diktatora. Mijenja Ustav kako bi si omogućio dva mandata na dužnosti predsjednika, a kasnije ukida sva ograničenja za reizbor. Deseterostruko je povećao izgradnju željezničke mreže, uveo je telegraf, parni stroj, razvio industriju i privukao stani kapital. Bio je lukavi političar koji je nagovarao zemljoposjednike da prijeđu na kapitalizam.

Kada je rekao da je Meksiko spreman za demokraciju, pojavio se Francisco Madero, no Diaz je osporio rezultate izbora, a to je bila iskra koja je stvorila niz događaja poznat kao Meksička revolucija. Nakon silaska s vlasti 1911. otišao je u egzil, a umro je u Parizu četiri godine kasnije. Ženio se dva puta.

## Zanimljivost

Tijekom svoje dugogodišnje vladavine Porfirio Diaz je dao komentar o političko-ekonomskoj situaciji Meksika koji se i danas često citira. On glasi: "Jadan Meksiko. Tako daleko od Boga, a tako blizu SADu" http://english.aljazeera.net/indepth/features/2010/09/2010915175744263894.html
Tiridat

**Tiridat** (*Tiridates*) se može odnositi na sljedeće historijske ličnosti:

;Partija
* Tiridat I od Partije (u. 211. pne.), brat Arsaka I
* Tiridat II od Partije, vladao cca. 30–26. pne.
* Tiridat III od Partije vladao cca. 35-36. n.e.

;Armenija
* Tiridat I od Armenije, vladao cca. 56-59 i 62-72
* Tiridat II od Armenije, vladao cca. 197-238
* Tiridat III od Armenije, vladao cca. 285-339, također poznat kao Tiridat Veliki
* Trdat Arhitekt (cca. 950-1020), glavni arhitekt dinastije Bagratuni

**Ostalo**
* Tiridat od Iberije, vladao cca. 394-406
Trostruki surduk

:***Za druga značenja riječi ''"surduk"'' vidjeti [[Surduk (razvrstavanje)]]***
**Trostruki surduk** je naziv lokacije u Beogradu, između Bežanije i Surčina, na kojoj je tokom Drugog svetskog rata izvršeno masovno ubistvo između 240 i 450 Jevreja. Nije potpuno precizno utvrđen tačan broj ubijenih osoba, datum kada je izvršeno masovno ubistvo i odakle su dovedene osobe koje su bile ubijene.

Postoje stavovi da je ubistvo izvršeno u krajem septembra 1941. godine i da su ubijeni Jevreji dovedeni iz logora Topovske šupe. Određeni izvori informacija navode da je na ovoj lokaciju ubistvo izvršeno u februaru 1942. godine i da su Jevreji koji su ubijeni bili dovedeni iz logora Sajmište. U određenim izvorima informacija postoje navodi da je masovno ubistvo Jevreja izvršeno 17. oktobra 1941. godine, a da su oni na lokaciju Trostruki surduk dovedeni iz Banjičkog logora.

## Reference

## Vanjske veze
* [Propuštena prilika, Jovan Byford; tekst objavljen na internet-sajtu [Peščanik]a]
Tiridat I od Partije

**Tiridat** ili **Teridat** (? - 211. pne.) bio je partski kralj iz dinastije Arsakida koji je, prema Arijanu, bio brat kralja Arsaka, osnivača partske države. Prema Arijanovim navodima, Tiridat je naslijedio Arsaka oko godine 246. pne. Oko godine 238. pne. je Tiridata porazio seleukidski kralj Seleuk II Kalinik i pokorio partsku državu, otjeravši Tiridata u egzil. Tiridat je, međutim, nešto kasnije iskoristio pobunu Antioha Hijeraksa kako bi se vratio iz izgnanstva, pobijedio Seleukide i ponovno uspostavio partsku državu. Tada je preuzeo ime svog brata i vladao do smrti 211. pne.

Arijanove navode, koji predstavljaju jedini izvor podataka o Tiridatu, većina modernih historičara smatra nepouzdanim, te smatra kako je zapravo Arsak vladao sve do 211. pne.
Marcellus

**Marcel** ili **Marcellus** je ime, odnosno naziv koji se koristi za:

## Ličnosti
### U rimskoj historiji
* Gaius Claudius Marcellus Minor, rimski konzul 50. pne.
* Marcellus Empiricus, latinski medicinski pisac
* Nonius Marcellus, latinski gramatičar i leksikograf
* Nekoliko ličnosti po imenu **Marcus Claudius Marcellus**, uključujući:
** Marcus Claudius Marcellus (konzul 287. pne.)
** Marcus Claudius Marcellus (cca. 268. pne. - 208. pne.), vojskovođa u drugom punskom ratu
** Marcus Claudius Marcellus (konzul 196. pne.), sin prethodnog
** Marcus Claudius Marcellus (konzul 166. pne.) (umro cca. 148. pne.), konzul prije i za vrijeme trećeg punskog rata
** Marcus Claudius Marcellus (konzul 51. pne.), protivnik Julija Cezara
** Marcus Claudius Marcellus (Julijevsko-Klaudijevska dinastija) (42-23. pne.), često navođen kao **Marcel**, nećak i zet cara Augusta
** Nekoliiko ličnosti po iomenu Marcus Claudius Marcellus Aeserninus
* Ulpius Marcellus, rimski guverner i vojskovođa
* Marcellus Orontius, neoplatonist i Plotinov učenik iz 3. vijeka
* Marcellus (comes excubitorum) (6. vijek), komandant Ekskubitora
* Marcellus (general pod Justinijanom I) (6. vijek), bizantski general
* Marcellus (brat Justina II) (kasni 6. vijek), bizantski aristokrat i vojskovođa

### U kršćanstvu
* Marcel iz Ankire (u. *c.* 374), biskup
* Papa Marcel I, svetac
* Papa Marcel II, italijanski papa
* Marcel iz Tangera (Marcel Centurion), mučenik
* Pseudo-Marcellus, autor *[[Passio sanctorum Petri et Pauli]]*

### U muzici
* John Marcellus, trombonist
* Robert Marcellus, američki klarineist
* Marcellus Hall, muzičar

### Ostalo
* Marcellus, lik iz *Hamleta*
* Marcellus Boss, 5. civilni guverner Guama
* Marcellus Stearns, američki političar
* Nawoon Marcellus, službenik Doma zastupnika Haitija od 2001. do 2004
* Cassius Marcellus Clay, zvani "The Lion of White Hall", američki emancipacionist iz Kentuckyja
* Marcellus Wiley, penzionisani igrač fudbala

## Toponimi
* Marcellus (Lot-et-Garonne), Francuska
;SAD
* Marcellus Township (Michigan)
** Marcellus (selo), Michigan
* Marcellus (gradić), New York
** Marcellus (selo), New York

## Ostale formacije
* Formacija Marcellus, geološka formacija na istoku Sjeverne Amerike

## Reference
36.

Godina **36.** (**[[rimske brojke|XXXVI]]**) bila je prijestupna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Alenija i Plaucija** ili, rjeđe, **godina 789. ''[[Ab urbe condita]]**''. Oznaka "36." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji

* Lucije Vitelije tuče partskog kralja Artabana II i na prijestolje postavlja Tiridata III.
* Poncije Pilat je opozvan u Rim nakon što je ugušio samaritanski ustanak.
* Nakon što se Herod Antipa razveo od njegove kćerke, nabatejski kralj Areta IV mu objavljuje rat i nanosi poraz. Jevrejski narod, prema Flaviju Josipu, vjeruje da je poraz božja kazna za pogubljenje Ivana Krstitelja. Rimski car Tiberije naređuje Viteliju, svom guverneru Sirije, da intervenira, odnosno zarobi ili ubije Aretu, ali je on, zbog antipatije prema Herodu, nevoljak to učini i oteže kampanju sve do Tiberijeve smrti 37.
* Marcel postaje guverner Judeje i Samarije.

## Rođenja
*

## Smrti
* Trazil iz Mendesa, egipatski astronom i matematičar
* Isus (posljednji mogući datum)

## Reference
Areta IV Filopatris

**Areta IV Filopatris** bio je kralj Nabatejaca koji je vladao od oko 9. pne. do 40. n.e. Suvremeni historičari, na temelju titule *Filopatris* (prijatelj naroda), te izbjegavanja korištenja titule *Filoromaj* (prijatelj Rimljana) ili *Filokajsar* (prijatelj Cezara), zaključuju da nije bio u dobrim odnosima sa Rimljanima. Usprkos toga, antički izvori navode da je godine 4. pne. poslao pomoćne trupe kako bi pomogle guverneru Varu da uguši jedan od jevrejskih ustanaka.

Njegova kćer Faselida se udala za jevrejskog kralja Heroda Antipu. Kada se Herod od nje razveo da bi se oženio za Herodiju, Faselida je pobjegla ocu. Razbješnjeni Areta je godine 36. napao Herodovo kraljevstvo i porazio njegovu vojsku, zauzevši područja na zapadnoj obali rijeke Jordan.

Herod se za pomoć obratio caru Tiberiju, koji je naredio Luciju Viteliju, guverneru Sirije, da napadne Aretu. Vitelije je, međutim, izbjegavao odlučnu akciju sve do Tiberijeve smrti. Nakon toga je novi car Kaligula, po svemu sudeći, odlučio stupiti u prijateljske odnose sa Aretom. Novi zavjet navodi kako je u Pavlovo doba Damask bio pod Aretinom vlašću.
Joe Lieberman

**Joseph Isadore "Joe" Lieberman** (24. februar 1942 -) je američki političar koji od 1989. u Senatu zastupa državu Connecticut. Političku karijeru je započeo kao član Demokratske stranke i s vremenom postao jedan od naiistaknutijih članova njene umjerene frakcije. Svjetskoj javnosti je postao poznat kada ga je na predsjedničkim izborima 2000. demokratski kandidat Al Gore odabrao za kandidata za potpredsjednika. Iako je na tim izborima poražen od Georgea W. Busha, vrlo brzo je postao jedan od najgorljivijih pristaša Bushove vanjske politike te podržavao rat u Iraku čak i onda kada su se od njega distancirali vodeći republikanci. Zbog toga je godine 2006. na stranačkim predizborima izgubio demokratsku nominaciju za Senat nakon što je pobjedu odnio kandidat proturatne ljevice Ned Lamont. Lieberman je nakon toga sebe proglasio nezavisnim kandidatom i tako uspio obraniti mandat. Usprkos toga što ga mnogi demokrati smatraju "izdajnikom" i DINO-om, a zahvaljujući tome što u unutrašnjoj politici, odnosno društvenim pitanjima ima uglavnom liberalne stavove, postao je formalnim članom demokratske većine u Senatu.

## Vanjske veze

;Službeni site
* U.S. Senate website 

;Direktoriji i baze podataka

* Profile  on SourceWatch
* Profile  on OpenCongress, formerly Congresspedia
* Lieberman's Senate Voting Record 1989–2000  from CounterPunch

;Intervjui
* Senator Lieberman on the 2009 Economic Recovery 
;Razno
* Watch: Joe Lieberman visits the Warner Theatre in Torrington, CT
* [Joe Lieberman speaks at "Christian-Zionist" meeting, praising [John Hagee]] (Lieberman appears at approx. 5:30)

## Reference
Laura Ingraham

**Laura Anne Ingraham** (19. jun 1964 - ) je američka radio-voditeljica, spisateljica i konzervativna politička komentatorica, poznata po izuzetno slušanoj i uticajnoj emisiji *[[The Laura Ingraham Show]]*.

## Biografija
Ingraham je odrasla u porodici srednje klase u gradu Glastonbury u Connecticutu, gdje je završila srednju školu. Potom se upisala na prestižni Dartmouth College gdje je uređivala konzervativni studentski časopis *[[The Dartmouth Review]]*. Tamo je izazivala kontroverze svojim člancima u kojima je opisivala LGBT studente kao "sodomite" i širitelje AIDS-a. Iako je, nakon što joj je brat priznao vlastitu homoseksualnost i zaraženost AIDS-om, u članku za *Washington Post* 1997. izrazila žaljenje zbog svojih riječi, dan-danas uživa reputaciju jednog od najvećih homofoba na američkoj javnoj sceni. Na Darthmouthu je diplomirala 1985. Nakon što je povremeno radila kao pisac govora u Reaganovoj administraciji, godine 1991. je diplomirala pravo te kraće vrijeme služila kao pripravnik kod Clarencea Thomasa, suca Vrhovnog suda.

Nakon toga se bavila privatnom advokatskom praksom te povremeno radila kao TV-komentator. Svoju radio-emisiju vodi od 2001. godine.

## Bibliografija
* *The Hillary Trap: Looking for Power in All the Wrong Places*, jun 2000.; novo izdanje 25. decembra 2005. U njemu analizira i tumači Hillary Clinton kao lažnu feministkinju, čiji je "liberalni feminizam stvorio kulturu koja podržava ovisnost, ohrabruje mrvljenje društva, potkopava porodice i slavi kult žrtve".
* *Shut Up & Sing: How Elites from Hollywood, Politics, and the U.N. are Subverting America*, 25. oktobrta, kritika liberalnih "elita" u politici, medijima, akademskim institucijama, umjetnosti, industriji zabave, korporacijama i međunarodnim organizacijama, a u ime "nepoštovanih" običnih Amerikanaca, koju autorica slavi kao "vrstu ljudi koji su krv zdravih demokratskih društava".
* *[[Power to the People (knjiga)|Power to the People]]*, bestseler na 1. mjestu liste *[[The New York Times|New York Timesa]]*, izdana 11. septembra 2007. a opisuje "pornifikaciju" Amerike i naglašava važnost narodnog sudjelovanja u kulturi te promovira konzervativne vrijednosti u porodičnom životu, kao i obrazovanje i patriotizam.
* *The Obama Diaries*, bestseler na prvom mjestu liste *[[The New York Times|New York Timesa]]*, izdan 13. jula 2010. Knjiga predstavlja zbirku fiktivnih dnevničkih zapisa predsjednika Baracka Obame, napisana u satiričkom tonu i kao oštra kritika njegove administracije.

## Izvori

## Vanjske veze
* 
* Laura Ingraham at NNDB
* Photos of Ingraham in Iraq, February 2006, at LauraIngraham.com
Mitch McConnell

**Addison Mitchell "Mitch" McConnell** (20. februar 1942 -) je američki republikanski političar koji od 1985. u Senatu zastupa državu Kentucky. U novembru 2006. je izabran za vođu manjine u Senatu, te trenutno predstavlja najviše rangiranog republikanskog političara u američkom Kongresu. Poznat je po konzervativnim stavovima, kao i velikoj bliskosti s bivšim predsjednikom Georgeom W. Bushom u čijoj administraciji je njegova supruga Elaine Chao služila kao ministrica rada.

## Reference

## Vanjske veze

* Senator Mitch McConnell *official U.S. Senate site*
* Mitch McConnell For U.S. Senate *official campaign site*
* 
* Profile  at SourceWatch
* Candidate information from *Our Campaigns*
Hervardi

**Hervardi** je naziv nevladine organizacije iz Slovenije čije su aktivnosti usmerene u cilju realizacije programa Ujedinjene Slovenije.

## Etimologija
Članovi ove organizacije smatraju da naziv hervard znači *udarni stražar*. Koren reči hervard nalaze u dve staroslovenske reči: heraj - udari i varda - straža. Značenje ove dve objedinjene reči smatraju nazivom za pripadnike udarne, hrabre straže koja je postojala u Karantaniji . Pripadnici ove straže nisu bili vojnici koji su učestvovali u ratnim pohodima na druge države već je njihova uloga bila isključivo odbrambenog karaktera.

Postoje stavovi da je reč hervard u korenu niza ličnih imena Hervard koje je pod uticajem nemačkog jezika promenjeno u Herbart a zatim Herbert ili vremenom prešlo u razne druge oblike (Hervat, Horvat, Hrovat....) i da je ovo ime bilo veoma često među feudalcima na teritoriju koju naseljavaju Slovenci (Turjaški, Lamberg i Kacijanarjev) među kojima je najpoznatiji Herbert VIII Turjaški.

Pored ličnih imena, takođe se i u osnovi pojedinih prezimena nalazi reč hervard. Najpoznatiji primer je prezime Herbertstein (hervard-Herbert i stein-kamen) koje se interpretira kao *tvrđava hervarda* i koje je pripadalo članovima porodice štajersko-kranjskih feudalaca čiji je jedan od najpoznatijih predstavnika Žiga Herbertstein,, a takođe i kao osnov za naziv zamka u Štajerskoj (danas u Austriji) u naselju koje se zove Siegersdorf bei Herberstein.

## Istorijat
Prvo udruženje pod nazivom Hervardi je osnovano 1. maja 2004. u Mariboru. Ova organizacija je upisana u registar 3. avgusta 2004. godine. Posle osnivanja prvog udruženja u Mariboru osnovano je udruženje i u Ljubljani i Šentilju kao i krovna organizacija pod nazivom Savez rodoljubivih udruženja Hervardi na dan Rudolfa Majstera 23. novembra 2006. godine.

## Povezano
* Historija Slovenije
* Karantanija

## Izvori

## Vanjske veze
* Internet sajt organizacije Hervardi
Samaritanci

**Samaritanci** ili **Samarićani** ( [*Shomronim*],  [*as-Sāmariyyūn*]) su etnoreligijska grupa na Levantu. U religijskom smislu predstavljaju sljedbenike samaritanizma, abrahamske religije srodne judaizmu. Religija im se temelji na Samaritanskom petoknjižju, a za sebe tvrde da predstavlja pravu vjeru drevnih Izraelita, odnosno u obliku prije babilonskog ropstva. Samaritanci sebe smatraju potomcima Izraelita koji su u to vrijeme ostali u Zemlji Izrael.

Iako se naziv ***Samaritanci*** obično povezuje sa Samarijom, on potiče od hebrejskog izraza שַמֶרִים – "Čuvari [Zakona]".

U Talmudu se pak njihove tvrdnje o drevnim precima osporavaju, te se za njih koristi izraz *Kutejci* ( [*Kuthim*]), koji navodno potiče od grada Cuthah (Kutha) u današnjem Iraku. Suvremena genetska istraživanja, pak, potvrđuju i navode samih Samaritanaca i navode u Talmudu.

Iako su kroz historiju bili prilično brojna zajednica – te imali više od milion pripadnika krajem rimskog perioda, do prije nekoliko vijekova se njihov broj smanjio na desetke hiljade – njihov neočekivani demografski pad se tumači nizom historijskih događaja, uključujući krvavo gušenje Trećeg samaritanskog ustanka (529) protiv bizanstke kršćanske vlasti te masovno preobraćenje na islam nakon arapskog osvajanja Palestine. Prema njihovom vlastitom popisu od 1., novembra 2007. bilo ih je 712 Samaritanci danas žive u samo dvije lokacije – Kiryat Luza na planini Gerizim kraj Nablusa (Shechem) na Zapadnoj obali i u izraelskom gradu Holon.Postoje međutim i druge zajednice koje njegujus samaritanske tradicije izvan Izraela, prije svega u SAD.

Većina suvremenih Samaritanaca u Izraelu danas govori moderni hebrejski, dok u Nablusu kao maternji jezik koriste arapski. U liturgijske svrhe se koriste samaritanski hebrejski, samaritanski aramejski i samaritanski dijalekt arapskog, a svi se pišu samaritanskim alfabetom, varijantom starohebrejskog pisma, .

## Reference

## Vanjske veze

**Jevrejski pogledi:**
* Jewish Encyclopedia, 1911: "Samaritans"
* Tablet magazine How Israel's smallest religious minority offers Jews a glimpse of what might have been

**Nezavisni pogledi:**
* "The Origin and Nature of the Samaritans and their Relationship to Second Temple Jewish Sects" , David Steinberg
* "Samaritans"  (theory on the Samaritan-Jewish tensions), Jona Lendering
* "Guards of Mount Gerizim", Alex Maist

**Knjige i ostale informacije:**
* "Bibliography", James A Montgomery
* "The Samaritans – the earliest Jewish sect", James A Montgomery
* Samaritan Museum , JERZIM (bad-webcode site, IE only?)
* "The Messianic Hope of the Samaritans" by Jacob, Son of Aaron, High Priest of the Samaritans, Chicago, 1907
* "Josephus' attitude towards the Samaritans" from "Studies in Hellenistic Judaism" By Louis H. Feldman

**Fotografski linkovi:**
* "Samaritans at Mount Grizim near Nablus and the West Bank", Edward Kaprov photojournalist
* "Samaritans in Nablus and the West Bank", Rüdiger Benninghaus
Mark Levin

**Mark Reed Levin** (21. septembar 1957 -) je američki radio-voditelj, pravnik i konzervativni politički komentator. Najpoznatiji je po tome što od 2002. vodi uticajnu emisiju *The Mark Levin Show*, čija su tema obično odluke američkih državnih i federalnih sudova, a koje Levin napada zbog toga što, po njegovom mišljenju, sudačkim aktivizmom potkopavaju američki Ustav. Prije toga je surađivao sa Rushom Limbaughom. Levin se također i aktivno bavi pravom kao predsjednik Landmark Legal Foundation, konzervativne pravne tvrtke.

## Vanjske veze

* Mark Levin Show, The Official Mark Levin Website
* marklevinshow Twitter feed
* The Official Mark Levin Show Audio Rewind
* Landmark Legal Foundation
* Mark Levin is on the air from NationalReview.com
Charles Krauthammer

**Charles Krauthammer** (13. mart 1950 - 21. jun 2018) je bio američki Pulitzerovom nagradom kolumnist i politički komentator konzervativne orijentacije.

Rodio se u New Yorku, a odrastao u Montrealu u Kanadi. Školovao se na Oxfordu i na Harvardu gdje je studirao medicinu. Na prvoj godini je doživio nesreću na ronjenju, od koje je ostao paraliziran. Diplomirao je godine 1975. i otada radio kao psihijatar, te se bavio istraživanjem manično-depresivnih poremećaja. Od godine 1978. je počeo pisati komentare za *[[New Republic]]*, a od 1981. se potpuno posvetio novinarskoj karijeri. Od 1987. je pisao redovne kolumne za *[[The Washington Post|Washington Post]]*.

## Vanjske veze

* Krauthammer's Weekly Column in *[[The Washington Post]]*
* Krauthammer Archives at *[[Jewish World Review]]*
* Krauthammer's biography  at The Washington Post Writers Group website
Sean Hannity

**Sean Hannity** (30. decembar 1961 -) je američki radio i TV voditelj, odnosno konzervativni politički komentator. Poznat je po tome što vodi uticajnu i popularnu talk radio emisiju *[[The Sean Hannity Show]]*, kao i *[[Hannity]]*, TV-emisiju na Fox News Channelu. Smatra se jednim od najuticajnih konzervativnih javnih ličnosti u SAD. Široj javnosti je postao poznat za vrijeme predsjedničkih izbora 2016. kao jedan od prvih, i ispočetka prilično rijetkih konzervativnih komentatora koji je podržavao Donalda Trumpa i bio uvjeren da može odnijeti pobjedu nad Hillary Clinton.

## Vanjske veze
* Sean Hannity's official website
* Sean Hannity's biography (Fox News)
* ''Hannity'' Official Fox News site
* List of radio stations streaming the Sean Hannity Show
* Sean Hannity's bio and title list  from HarperCollins
* Timeline of Hannity's life and career
David Brooks

**David Brooks** se može odnositi na:

* David Brooks (glumac) (1917-1999), američki glumac, kazališni režiser i producent
* David Brooks (pisac) (born 1953), australijski pisac i urednik novina *Southerly*
* David Brooks (izumitelj), izumitelj koji je patentirao izolaciju za telegrafske linije 1867.
* David Brooks (novinar) (1961 -), komentator *New York Timesa*
* David Brooks (ubica) (1955 -), tinejdžerski saučesnik serijskog ubice Deana Corlla
* David Brooks (političar) (1756–1838), američki kongresnik
* David Brooks (rugby league), (1962 -) australijski ragbijaš
* David Brooks (rugby union), (1924 -) britanski ragbijaš

* David Allen Brooks (1947 -), američki filmski i televizijski glumac
* David "Bubba" Brooks, (1922 -) američki jazz muzičar
* David "Mavado" Brooks (muzičar), (1981 -) jamajkanski dancehall muzičar
* D. W. Brooks (1901–1999), američki farmer i poslovni čovjek

## Povezano
* David Brooke (razvrstavanje)
David Brooks (novinar)

**David Brooks** (11. august 1961 - ) je američki politički i kulturni komentator, poznat po tome što piše redovne kolumne za *[[The New York Times|New York Times]]*. U mladosti je bio liberal, ali je 1980-ih doživio konverziju u konzervativca. Usprkos toga, u posljednje vrijeme uživa reputaciju centrista, te u kolumnama žestoko kritizira "ekstremističko" krilo Republikanske stranke, u koje, po njegovom mišljenju, spada i Sarah Palin. Za vrijeme predsjedničkih izbora 2008. godine je hvalio Baracka Obamu, da bi nakon njegovog dolaska u Bijelu kuću postao njegov kritičar.

## Djelomična bibilografija
* *[[On Paradise Drive: How We Live Now (And Always Have) in the Future Tense]]* (2004) 
* *[[Bobos in Paradise|Bobos in Paradise: The New Upper Class and How They Got There]]* (2000) 

## Vanjske veze
* "Meet David Brooks" and Columns from *The New York Times*
* Commencement Speech at Wake Forest University - David Brooks 2007  from graduationwisdom.com
* Interview with David Brooks on Neuroscience
37.

Godina **37.** (**[[rimske brojke|XXXVII]]**) bila je redovna godina koja počinje u utorak u julijanskom kalendaru. U svoje vrijeme je bila poznata kao **Godina konzulstva Prokula i Poncija** ili, rjeđe, **godina 790. ''[[Ab urbe condita]]**''. Oznaka "37." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__

## Događaji

* Vjerojatna godina u kojoj se farizej Savle iz Tarza nakon vizije preobratio na kršćanstvo. Poslije godine 39. je poznat kao Sveti Pavle.
* 18.3. - Rimski Senat dva dana nakon smrti rimskog cara Tiberija proglašava njegovu oporuku ništavnom te za novog cara proglašava Kaligulu.
* Zemljotres pogađa Antiohiju.
* Jevrejskom vladaru Agripi I predana vlast nad gradom Abilena.
* Kaligulin pokušaj da se deificira odmah nakon proglašenja carem izaziva prvi sukob sa Senatom.
* Sveti Petar osniva Sirijsku pravoslavnu crkvu (tradicionalni datum).

## Rođenja
* 15.12. – Neron, rimski car
* Flavije Josip, jevrejski historičar

## Smrti
* 16.3. – Tiberije, rimski car.
* 1.5. – Antonija Mlađa, kćer Marka Antonija i Oktavije Mlađe; baka cara Kaligule
* Marbod, kralj Markomnana
Divinizacija

**Divinizacija** ili **deifikacija** u najširem smislu predstavlja izraz za davanje "božanskih" značajki nekoj "zemaljskoj" osobi, entitetu, grupi ili aktivnosti. Pod time se može podrazumijevati:
* Apoteoza pojedinca
** Carski kultovi
*** Božansko kraljevanje
** Popis osoba koje su se smatrale božanstvima
* Mistička unija s božanskim
** Božanska filijacijka
** Teofagija
** Teoza
* transformacija i divinizacija cijeloj svijeta
** Tačka Omega
** Supramentalizacija u evolucionarnoj psihologiji Sri Aurobindoa

## Povezano
* Polubog
* Euhemerizam
* Kristologija
* Pluralitet bogova
Abilena

**Abilena** (*Abilene*) ili **Abila** je naziv za ravnicu, odnosno za područje drevne Kelesirije, a čije je administrativno središte bio grad Abila Lysaniou (današnji Suk Wadi Barada), oko 12 km sjeverozapadno od Damaska u današnjoj Siriji. Vjeruje se da su joj granice bile istočne padine Antilibanona, odnosno da se pružala na jug do granica Galileje, Bataneje i Trahonitide. Prema Flaviju Josipu, to je područje bilo samostalno iturejsko kraljevstvo sve do 37.

U historijskim izvorima se prvi put spominje kao područje pod vlašću izvjesnog Ptolemeja, sina Menejevog, a koga je godine 40. pne. naslijedio sin Lizanija. On je, pak, oko godine 33. pne. pogubljen po naređenju egipatske kraljice Kleopatre, koja je vlast nad tim područjem prodala izvjesnom Zenodoru, a koji je to područje dvije godine kasnije - 31. pne. - predao Herodu Velikom. Nakon Herodove smrti 4. pne. vlast su podijelili izvjesni Lizanija i Herodov sin Herod Filip II.

Godine 37. Abilenu je car Kaligula predao u vlast Herodu Agripi I, a odatle se Herodova vlast proširila na Judeju i Samariju. Nakon prvog jevrejsko-rimskog rata je 70. trajno anektirana u rimsku provinciju Siriju.

Ime joj se spominje u Novom zavjetu, i od njega potiču engleski toponimi Abilene.

## Vanjske veze
* Smith, William (editor); *[[Dictionary of Greek and Roman Geography]]*, 04.0064;query=id%3D%2347;layout=;loc=abila-geo "Abilene", London, (1854)
Sirijska orijentalno-pravoslavna crkva

**Sirijska orijentalno-pravoslavna crkva** je orijentalno-pravoslavna crkva koja potiče od drevne Antiohijske Patrijaršije, od koje se odvojila posle 451. godine, posle sabora u Halkedonu. Crkva je poznata i kao **Jakobitska crkva**.

Ima svoj začetak u monofizitskoj grupi u Siriji, koja se nezavisno okupila oko antiohijskog patrijarha Petra 455. godine. Poznata je pod imenom "Sirijsko-jakovitska", po episkopu Jakovu Zanzali ili Baradaju, koji je oko 540. god. igrao značajnu ulogu u njenom organizovanju. Posle progonstva iz Antiohije (Arapi su osvojili Antiohiju 638. god.), crkva premešta svoje sedište u Mardin (današnja Turska), zatim u Homs (Sirija), a 1959. godine u Damask. Sirijski monofiziti služe Liturgiju Svetoga Jakova na sirijskom. Od 878. god. sirijsko-jakovitski episkopi nose titulu Ignjatije. Sedište Crkve nalazi se u Damasku.
38.

Godina **38.** (**[[rimske brojke|XXXVIII]]**) bila je redovna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Julijana i Asprenasa** ili, rjeđe, **godina 791. ''[[Ab urbe condita]]**''. Oznaka "38." za ovu godinu se koristi od ranog srednjeg vijeka, kada je kalendarska era Anno Domini u Evropi postala glavna metoda za imenovanje godina.

__NOTOC__
## Događaji

* Vjerojatna godina kada su Klaudije i Mesalina sklopili brak.
* U Aleksandriji za vrijeme posjete Agripe I izbijaju anti-jevrejski neredi prilikom kojih masa nastoji silom postaviti statue cara Kaligule u svaku sinagogu.
* Fedar piše svoju popularnu zbirku basni.
* Apion vodi delegaciju aleksandrijskih građana kod cara Kaligule kako bi se potužio na ponašanje Jevreja u tom gradu.
* Apostol Stahije postaje drugi po redu patrijarh Konstantinopola.

## Rođenja
* Lucije Kalpurnije Pizon Licinijan, zajmenik rimskog cara (u. 69.)
* Marko Valerije Marcijal, latinski epigramist, između 38–41

## Smrti
* 10.6.&nbsp;— Druzila, sestra rimskog cara Kaligule
* Sveti Andrija, apostol
* Nevije Sutorije Makron, komandant rimske Pretorijanske garde
* Du Shi, kineski inženjer i političar
Bobby Jindal

**Piyush Amrit "Bobby" Jindal** (10. jun 1971 -) je američki republikanski političar koji se od 2008. nalazi na mjestu guvernera Louisiane, poznat kao prva osoba južnoazijskog porijekla izabrana za guvernera jedne američke države. Rođen je kao dijete indijskih imigranata porijeklom iz Punjaba, te je odgojen kao hindus, ali se u srednjoj školi preobratio na katoličanstvo. Školovao se na LSU i na Oxfordu, a potom radio kao ministar zdravstva Louisiane i u Bushovoj administraciji. Godine 2004. je izabran u Predstavnički dom, a 2007. za guvernera. Godine 2011. je izabran za guvernera i drugi put. Smatra se jednim od najobrazovanijih političara Republikanske stranke te uživa izuzetnu popularnost u vlastitoj državi. Oženjen je i ima troje djece.

## Izvori

## Vanjske veze

;Guverner
* Louisiana Governor Bobby Jindal  *official state site*
* 
* Collected reports on Jindal from *SAJAforum.org*
** Hurricane Gustav: Jindal's first big test from SAJAforum.org
* Complete text, audio, video of Bobby Jindal's gubernatorial election victory address
* Complete text, audio, video of Bobby Jindal's gubernatorial inaugural address
* Jindal, Bobby Fiscal Conservatism Helped Louisiana Beat Katrina Wall Street Journal, August 29, 2008
* Jindal, Bobby Beating a Demon: Physical Dimensions of Spiritual Warfare New Oxford Review, December 1994
;Kongres
Epigram

**Epigram** je kratka, jednostavna, ali domišljata i u pravilu pamtljiva izjava. Potiče od grčke riječi ἐπίγραμμα *epigramma* "natpis" koja je ispočetka označavala natpise na javnim zgradama, nadgrobnim spomenicima i drugim objektima, da bi se s vremenom u antici razvila u posebnu pjesničku vrstu. Epigrami najčešće imaju političko ili didaktičko značenje. Mnoge znamenite ličnosti svjetske kulture su često svoje misli i ideje iznosili u obliku epigrama.